**Басшының орынбасары (проректор) біліктілігіне қойылатын талаптар:**

-оқу, оқу-әдістемелік, ғылыми, Халықаралық, инновациялық, стратегиялық жұмыс мәселелеріне жетекшілік ететін орынбасарлары үшін: жоғары кәсіптік (немесе жоғары оқу орнынан кейінгі) білімі, ғылыми дәрежесінің болуы, білім беру ұйымдарында басшы лауазымдарда кемінде 5 жыл жұмыс өтілі немесе "Назарбаев Университеті" ДБҰ-да және/немесе Шетелде кадрлар даярлау жөніндегі Республикалық комиссия бекітетін басым мамандықтар бойынша шетелдік жоғары оқу орнында оқуды аяқтаған жағдайда (PhD докторантура) кемінде 3 жыл жұмыс өтілі болуы);

- тәрбие жұмысы жөніндегі орынбасарлары үшін: жоғары кәсіби (немесе жоғары оқу орнынан кейінгі) білімі, ғылыми дәрежесінің болуы, тәрбие жұмысы жөніндегі жұмыс өтілі кемінде 3 жыл;

Жоғары білім менеджменті бойынша біліктілікті арттыру курстарынан өткендігі туралы сертификаттың (куәліктің) болуы.

**Факультет / Жоғары мектеп деканының біліктілігіне қойылатын талаптар:** жоғары кәсіптік (немесе жоғары оқу орнынан кейінгі) білім, ғылыми дәрежесінің немесе PhD докторы (философия докторы) дәрежесінің болуы, білім беру ұйымдарындағы басшылық лауазымдардағы жұмыс өтілі кемінде 5 жыл болуы тиіс. Білім беру менеджменті бойынша біліктілікті арттыру курстарынан өткендігі туралы сертификаттың (куәліктің) болуы.

**Декан орынбасарының біліктілігіне қойылатын талаптар:** жоғары кәсіптік (немесе жоғары оқу орнынан кейінгі) білім, ғылыми дәрежесінің немесе магистр дәрежесінің болуы, білім саласында кемінде 3 жыл жұмыс өтілі болуы тиіс. Соңғы 5 жылда біліктілікті арттыру нысандарының бірінің болуы.

**Кафедра меңгерушісінің (Әскери кафедра бастығының) біліктілігіне қойылатын талаптар:** кафедра меңгерушісінің жоғары кәсіптік (немесе жоғары оқу орнынан кейінгі) білімі, ғылыми дәрежесі, білім беру ұйымдарында кемінде 5 жыл жұмыс өтілі болуы тиіс. Мамандық бойынша немесе білім менеджменті бойынша біліктілікті арттыру курстарынан өткендігі туралы сертификаттың (куәліктің) болуы;

әскери кафедра бастығының жоғары (немесе жоғары оқу орнынан кейінгі) білімі, ғылыми дәрежесі және/немесе аға офицерлік құрамның әскери атағы, педагогикалық қызметкерлер немесе әскери бөлім командирінің орынбасарынан және одан жоғары басшы құрам лауазымдарында кемінде 5 жыл жұмыс өтілі болуы тиіс.

**Кафедра профессорының біліктілігіне қойылатын талаптар:** жоғары кәсіптік (немесе жоғары оқу орнынан кейінгі) білімі, ғылыми дәрежесінің немесе PhD докторы (философия докторы) дәрежесінің, ғылыми атағының немесе қауымдастырылған профессор (доцент) атағының болуы және ғылыми-педагогикалық қызметте кемінде 5 жыл жұмыс өтілі болуы. Мамандық бойынша немесе білім менеджменті бойынша біліктілікті арттыру курстарынан өткендігі туралы сертификаттың (куәліктің) болуы.

Ғылыми дәрежесі, ғылыми атағы немесе қауымдастырылған профессор (доцент) атағы болмаған кезде өнер, мәдениет, спорт және әскери даярлық саласында,:

- "Дене шынықтыру және спорт" мамандықтарының тобы үшін - "Еңбек сіңірген жаттықтырушы", "Халықаралық дәрежедегі спорт шебері", спорттық атақтарының болуы;

- "Өнер" мамандықтарының тобы үшін - құрметті атақтарының және Қазақстан Республикасының мемлекеттік наградаларының болуы;

- "Бастапқы әскери дайындық" мамандықтарының тобы үшін -подполковниктен төмен емес әскери (арнайы) атағының болуы.

**Кафедра доцентінің біліктілігіне қойылатын талаптар:** жоғары кәсіптік (немесе жоғары оқу орнынан кейінгі) білімі, ғылыми дәрежесінің немесе PhD докторы (философия докторы) дәрежесінің, ғылыми-педагогикалық қызметте жұмыс өтілі 5 жылдан кем емес болуы. Мамандық бойынша немесе білім менеджменті бойынша біліктілікті арттыру курстарынан өткендігі туралы сертификаттың (куәліктің) болуы.

Ғылыми дәрежесі немесе PhD докторы (философия докторы) дәрежесі болмаған кезде өнер, мәдениет, спорт және әскери даярлық саласында):

- "Дене шынықтыру және спорт" мамандықтарының тобы үшін - "Спорт шебері", "Спорт шеберіне үміткер" спорттық атақтарының болуы;

- "Өнер" мамандықтарының тобы үшін - халықаралық және республикалық конкурстардың лауреаттары болуы;

- "Бастапқы әскери дайындық" мамандықтар тобы үшін - әскери (арнайы) атағы майордан төмен емес болуы тиіс.

**Кафедраның аға оқытушысының біліктілігіне қойылатын талаптар:** жоғары кәсіптік (немесе жоғары оқу орнынан кейінгі) білімі, ғылыми-педагогикалық қызметтегі жұмыс өтілі кемінде 3 жыл немесе мамандығы (қызмет бейіні) бойынша практикалық жұмыс өтілі кемінде 3 жыл немесе ғылыми дәрежесінің немесе PhD докторы (философия докторы) дәрежесінің болуы.

**Кафедра оқытушысының біліктілігіне қойылатын талаптар:** жоғары кәсіби білім және / немесе магистр дәрежесінің болуы.

**Зертхана меңгерушісінің біліктілігіне қойылатын талаптар:** Жоғары кәсіптік білімі және/немесе магистр дәрежесінің болуы, ғылыми және/немесе педагогикалық жұмыс тәжірибесі кемінде 3 жыл болуы.